1515 



:φημεριςτης κυβερνηςεως 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
29 ΜΑΡΤΙΟΥ 1991 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

192 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΆΣΕΙΣ ΚΑΙ ΕΓΚΡΙΣΕΙΣ 

Ιολιτογράφηση της αλλοδαπής Γιάγχου Ελένης του Παπαξενοφώ- 

ντα και άλλων 5 προσώπων. 1 

Ιολιτογράφηση του αλλογενούς αλλοδαπού ΚΟΥΡΟΥΝΙΑΝ Κων/ 

νου της Στυλιανής.. 2 

'ροποποίηση αποφάσεων συγκρότησης του Συμβουλίου Δημοτικών 
και Κοινοτικών Έργων και Θεώρησης Μελετών (ΣΔΚΕΘΜ) για 

τη διετία 1990-1991. 3 

υύμβαση μίσθωσης έργου δημοσιογράφων. 4 

3 ύθμιση Εξαγωγής προϊόντων και Τεχνολογιών που επηρεάζουν 

την Εθνική Ασφάλεια. 5 

Καθιέρωση διαδικασίας χορήγησης Γενικών Αδειών για έγκριση 

εξαγωγής. 6 

Σύσταση ίδιου νομικού προσώπου στην Κοιν. Μεθώνης Ν. Μεσση¬ 
νίας με την επωνυμία «ΣΧΟΛΙΚΗ ΕΠΙΤΡΟΠΗ ΝΗΠΙΑΓΩ¬ 
ΓΕΙΟΥ - ΔΗΜΟΤΙΚΟΥ ΣΧΟΛΕΙΟΥ ΜΕΘΩΝΗΣ». 7 

Σύσταση ίδιου νομικού προσώπου στην Κοιν. Αετού Ν. Μεσσηνίας 
με την επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ 

ΣΧΟΛΕΙΟΥ ΑΕΤΟΥ». .. 8 

Σύσταση ίδιου νομικού προσώπου στο Ν. Πειραιά με το όνομα «Μο- 

νοθέσιο Δημοτικό Σχολείο Αγίας Ελένης». . 9 

Σύσταση ίδιου νομικού προσώπου στο Ν. Πειραιά με το όνομα «Μο- 

νοθέσιο Δημοτικό Σχολείο Άνω Φαναριού».10 

Σύσταση Ανώνυμης Χρηματιστηριακής Εταιρείας με την επωνυμία 

«Γ.Α. ΠΕΡΒΑΝΑΣ» Α.Χ.Ε.11 

Ιδρυση Ευαγούς Ιδρύματος Περιθάλψεως απόρων αρρένων, με την 
επωνυμία «Αναστασιάδειον Εκκλησιαστικόν Ίδρυμα περιθάλ- 

ψεως απόρων αρρένων «ο Άγιος Τιμόθεος».'..12 

Σύσταση Εκκλησιαστικού Ιδρύματος στην Ιερή Μητρόπολη Κασ- 
σανδρείας με την επωνυμία «Εκκλησιαστικόν Πνευματικόν ' 
Ίδρυμα ΟΙ ΑΓΙΟΙ ΠΕΝΤΕ ΜΑΡΤΥΡΕΣ Ενορίας Δώδεκα Απο¬ 
στόλων Σημάντρων Χαλκιδικής».13 

Διορθώσεις Σφαλμάτων 

ιΐόρθωση σφάλματος στη 47714/21.8.1990 απόφαση Υπουργού 
Εσωτερικών.14 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

ριθ. 81391 κ.α. (1) 

Ιολιτογράφηση της αλλοδαπής Γιάγκου Ελένης του Παπαξενοφώντα 
και άλλων 5 προσώπων. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 81391/90/13.3,1991 απόφαση του Υφυπουργού 
ίσωτερικών έγινε δεκτή η από 9.5.1989 αίτηση πολιτογράφησης της 
ιμογενούς αλλοδαπής Γ ιάγκου Ελένης του Παπαξενοφώντα για από- 
:τηση της Ελληνικής ιθαγένειας. 


Με την αριθ. Φ.4199/4321 όμοια με την ίδια παραπάνω χρονολο¬ 
γία έγινε δεκτή η από 27.7.1989 αίτηση πολιτογράφησης της αλλογε¬ 
νούς αλλοδαπής ΠΑΝΤΑΖΙΔΟΥ Υβόνης-Γουέκ-Λι συζ. Αλεξάνδρου, 
για απόκτηση της Ελληνικής ιθαγένειας. 

Με την αριθ. Φ.2355/2384 όμοια με την ίδια παραπάνω χρονολο¬ 
γία έγιναν δεκτές οι από 15.1.1991 αιτήσεις πολιτογράφησης των 
ομογενών αλλοδαπών Γεωργίου ΟΦΛΙΔΗ του Διονυσίου και της συζύ¬ 
γου του Ελισάβετ το γένος Χριστόφορου ΘΩΜΑΙΔΗ για απόκτηση της 
Ελληνικής ιθαγένειας. 

Με την αριθ. Φ.2386/2416 όμοια με την ίδια παραπάνω χρονολο¬ 
γία έγινε δεκτή η από 11.2.1991 αίτηση πολιτογράφησης του αλλογε¬ 
νούς αλλοδαπού ΣΤΟΦΦΜΠΕΡΓΚ Γουίλλεμ Ντι Τουά του Γουίλεμ— 
Κρίστιαν, για απόκτηση της Ελληνικής ιθαγένειας. 

Με την αριθ. Φ.1985/1989 όμοια με την ίδια παραπάνω χρονολο¬ 
γία έγινε δεκτή η από 6.9.1990 αίτηση πολιτογράφησης της ομογε¬ 
νούς αλλοδαπής θάλειας ΛΕΜΟΥ συζ. Αδαμάντιου, το γένος Παπα- 
σταυρίδη, για απόκτηση της Ελληνικής ιθαγένειας. 

Με την αριθ. Φ.1507/1507 όμοια με την ίδια παραπάνω χρονολο¬ 
γία έγινε δεκτή η από 11.6.1988 αίτηση πολιτογράφησης του αλλογε¬ 
νούς αλλοδαπού ΖΟΥΡΑΪΚΑΤ Σααντ του Γιούσεφ, για απόκτηση της 
Ελληνικής ιθαγένειας. 

Αθήνα, 13 Μαρτίου 1991 

0 ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 

■- 4 -- 

Αριθ. 41495 » (2) 

Πολιτογράφηση του αλλογενούς αλλοδαπού ΚΟΥΡΟΥΝΙΑΝ Κων/νου 
της Στυλιανής. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 41495/10.9.1990 απόφαση του Υφυπουργού Εσωτε¬ 
ρικών έγινε δεκτή η από 16.1.1989 αίτηση πολιτογράφησης του αλλο¬ 
γενούς αλλοδαπού ΚΟΥΡΟΥΝΙΑΝ Κων/νου της Στυλιανής για την 
απόκτηση της Ελληνικής ιθαγένειας. 

Αθήνα, 10 Σεπτεμβρίου 1990 

Ο ΥΦΥΠΟΥΡΓΟΣ 

ΝΙΚ. ΚΛΕΙΤΟΣ 

- 4 - 

Αριθ. 69716 (3) 

Τροποποίηση αποφάσεων συγκρότησης του Συμβουλίου Δημοτικών και 

Κοινοτικών Έργων και θεώρησης Μελετών (ΣΔΚΕΘΜ) για τη διε¬ 
τία 1990-1991. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις αρίθ. 11063/23.2.90 και 66348/9.10.90 αποφάσεις μας, 
περί συγκρότησης του Συμβουλίου Δημοτικών και Κοινοτικών Έργων 
και θεώρησης Μελετών, για τη διετία 1990-1991. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις γενικές διατάξεις του άρθρ. 52 καθώς και εκείνες του άρθρ. 56 
του Π. Δ/τος 49/88 (ΦΕΚ 18/Α/88), «περί νέου οργανισμού της 
Κ.Τ. του ΤΠ.ΕΣ.». 

3. Το αριθ. Δ 16α/011/164/ΑΦ/5.3.91 έγγραφο της Γ.Γ.Δ.Ε. 
του Υπουργείου ΠΕ.ΧΩ.Δ.Ε. και 

4. Την αριθ. 80012/3.12.90 απόφασή μας, για τη μεταβίβαση 
εξουσίας υπογραφής «Με εντολή Υπουργού και Υφυπουργού» στους 
Γεν. Γραμματέα, Ειδ. Γραμματέα, Γεν. Δ/ντές και Πρ/νους Δ/ναεων 
και Τμημάτων», αποφασίζουμε: 

Τροποποιούμε τις υπόψη αποφάσεις μας και ορίζουμε για το μέχρι 
της 31.12.91 απομένον χρονικό διάστημα ως μέλη του ΣΔΚΕΘΜ 
(άρθρ. 56 του Π.Δ. 49/88) τους: 

1. Ιωάννη Πραγιάτη, Τοπ. Μηχ/κό της Δ/νσης Τεχν. Υπηρεσιών 
του ΥΠ.ΕΣ. του κλάδου ΠΕ, με βαθμό Α' με την ιδιότητά του ως ανα¬ 
πληρωτή του Πρ/νου της Δ.Τ.Υ. του Υπουργείου, σε αντικατάσταση 
του Γεωργ. Σταυραΐτη, Μηχ/γου Ηλεκ/γου - Μηχ/κού, με βαθμό Α' 
λόγω απόσπασής του στη Νομαρχία Ανατ. Αττικής. 

Ο ανωτέρω ορίζεται και Πρόεδρος του υπόψη Συμβουλίου. 

2. Ανάλογα με το εκάστοτε συζητούμενο θέμα και ειδικότερα: 

α) Για τα Συγκοινωνιακά Έργα 

Το Σπύρο Νασιούλα, Πολ. Μηχ/κό του κλάδου ΠΕ, με βαθμό Α', 
υπάλληλο του Υπουργείου ΠΕΧΩΔΕ, αναπληρούμενο από τον Ιωάννη 
Σπερελάκη Τοπ. Μηχανικό, με βαθμό Α' υπάλληλο του ίδιου Υπουρ¬ 
γείου. 

' β) Για τα Υδραυλικά Έργα 

Το Νικόλαο Τυπάλδο, Πολ. Μηχ/κό του κλάδου ΠΕ, με βαθμό Α', 
υπάλληλο του Υπουργείου ΠΕΧΩΔΕ, αναπληρούμενο από το θεοδ. 
Μποικόπουλο, Τοπ. Μηχ/κό, με βαθμό Α', υπάλληλο του ίδιου Υπουρ¬ 
γείου. 

γ) Για τα Κτιριακά Έργα 

Την Ευανθία Τάρκα, Αρχιτ. Μηχ/κό του κλάδου ΠΕ, με βαθμό Α', 
υπάλληλο του Υπουργείου ΠΕΧΩΔΕ, αναπληρούμενη από τον Ευάγγ. 
Καίσαρα, Πόλ. Μηχ/κό, με βαθμό Α', υπάλληλο του ίδιου Υπουργείου. 

Κατά τα λοιπά ισχύουν οι αποφάσεις μας που αναφέρονται στο σκε¬ 
πτικό της παρούσας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1991 

Με εντολή Υπουργού 
Ο Γενικός Γραμματέας 
ΝΙΚ. ΤΣΙΤΟΥΡΗΣ 

-♦- 

Αριθ. οικ. Κ1-1079 (4) 

Σύμβαση μίσθωσης έργου δημοσιογράφων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/1988 «Οργανισμός του Υπουργείου Εμπορίου». 

3. Τις διατάξεις του άρθρου 15 του Ν. 1735/1987 «Προσλήψεις στο 
δημόσιο τομέα, κοινωνικός έλεγχος στη δημόσια διοίκηση, πολιτικά δι¬ 
καιώματα και άλλες διατάξεις». 

4. Τις ανάγκες σε προσωπικό των υπηρεσιών του Εμπορικού και Βιο- 
μηχανικού Επιμελητηρίου Πειραιώς, όπως διατυπώνονται στο αριθ. 
13133/3.12.1990 έγγραφο του Επιμελητηρίου. 

5. Την αριθ. 167/15.1.1991 έγκριση της πενταμελούς Επιτροπής 
Υπουργών, αποφασίζουμε: 

Καθορίζουμε σε δύο (2) τον αριθμό των δημοσιογράφων στους 
οποίους μπορεί το Εμπορικό και Βιομηχανικό Επιμελητήριο Πειραιά ν’ 
αναθέτει με μίσθωση έργου για χρονικό διάστημα δύο (2) χρόνια την 
επιμέλεια δώδεκα (12) τευχών του περιοδικού Δελτίου που εκδίδεται 
από το Επιμελητήριο. 

Το συγκεκριμένο έργο που πρόκειται να εκτελεστεί από τα παραπάνω 
άτομα καθώς και τα απαιτούμενα προσόντα είναι τα εξής: 

- Συλλογή και δημοσιογραφική επεξεργασία της προς καταχώρηση 
ύλης. 

- Μέριμνα για την κατασκευή μακετών ή λογοτύπων του θα κατα- 
χωρούνται στο Δελτίο. 

- Επιμέλεια της εκδόσεως (κυκλοφόρηση θεμάτων, διάταξη ύλης, 
μέριμνα εκτυπώσεως - βιβλιοδεσίας κ.λπ.). 


- Μέριμνα για συγγραφή άρθρων και σχολίων και γενικώς επιμέλεια 
για την αρτιότερη εμφάνιση του Δελτίου και τη μεγαλύτερη πληρότητα 
του περιεχομένου του με στόχο την καλύτερη ενημέρωση των μελών του 
Επιμελητηρίου. 

- Δημοσιογραφική έρευνα επί θεμάτων που η Διοίκηση του Επιμελη¬ 
τηρίου θα τους αναθέτει. 

- Επαφή γενικά με τις αρμόδιες υπηρεσίες για την συλλογή στοι¬ 
χείων και πληροφοριών που θα καταχωρούνται στο Δελτίο. 

Απαιτούμενα προσόντα: Δημοσιογραφική πείρα, να έχουν δημοσιο- 
γραφήαει επί αρκετό διάστημα σε έγκυρες και αν είναι δυνατόν οικονομι¬ 
κές εφημερίδες και περιοδικά, να έχουν γνώσεις και εμπειρία επί εμπο¬ 
ρικών και οικονομικών θεμάτων καθώς και επί θεμάτων μεταφορών λι- 
μένος κ.λπ. που ενδιαφέρουν τον εμπορικό και βιομηχανικό κόσμο. . 

Η συνολική δαπάνη ανέρχεται στο ποσό των 2.160.000 δρχ. 

Το παραπάνω έργο θα εκτελείται εντός και εκτός των γραφείων του 
Επιμελητηρίου και θα εποπτεύεται από την αρμόδια υπηρεσία του Επι¬ 
μελητηρίου. Το έργο αυτό αφορά εργασίες που δεν ανάγονται στον κύ¬ 
κλο καθηκόντων των υπαλλήλων του Επιμελητηρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Μαρτίου 1991 

Ο! ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΟΥ 

Μ. ΕΒΕΡΤ ΑΘΑΝ. ΞΑΡΧΑΣ 

• -♦- 

Αριθ. Ε3/1255 (5) 

Ρύθμιση Εξαγωγής προϊόντων και Τεχνολογιών που επηρεάζουν την 
Εθνική Ασφάλεια. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 936/79 «Περί τροποποιήσεως και συμπλη- 
ρώσεως των περί Εξωτερικού Εμπορίου διατάξεων». 

2. Τις διατάξεις του Ν. 1558/85 «Περί Κυβερνήσεως και Κυβερνη¬ 
τικών Οργάνων». 

3. Τις διατάξεις του Π.Δ. 397/1988 «Περί Οργανισμού του Υπουρ¬ 
γείου Εμπορίου». 0 

4. Τις διατάξεις του Π.Δ. 437/85 «Καθορισμός και ανακατανομή 
των αρμοδιοτήτων των Υπουργείων». 

5. Την αριθ. Υ. 1060/4.5.90 Απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Εμπορίου Σωτηρίου 
Χατζηγάκη του Μιχαήλ». 

6. Την αριθ. Ε3/5362/7.8.90 κοινή Απόφαση Αναπλ. Υπουργού 
Εμπορίου και Υφυπ. Οικονομικών. 

7. Την αριθ. Β3 ΔΦ.6747/401/ΑΣ 148/27.7.90 Απόφαση 
Υπουργού Εξωτερικών και τους συνημμένους σ’ αυτήν πίνακες. 

8. Το αριθ. Β3 ΔΦ.6747.2/Χ/ΑΣ 1851/31.12.90 έγγραφο 
ΥΠ-ΕΞ. 

9. Το άρθρο 11 του κανονισμού της Ε.Ο.Κ. 2603/69, αποφασί¬ 
ζουμε: 

Οι εξαγωγές, επανεξαγωγές, μεταφορτώσεις, μεταπωλήσεις, αντι¬ 
καταστάσεις κάι εξαγωγές - επανεξαγωγές προς επιδιόρθωση και 
ΤτοηδΐΙ διελεύσεις των εις τον συνημμένον εις την παρούσα πίνακα αγα¬ 
θών, χαρακτηριζομένων ως προϊόντων και Τεχνολογιών που επηρεά¬ 
ζουν την Εθνική Ασφάλεια θα πραγματοποιούνται κατόπιν χορηγήσεως 
σχετικής εγκριτικής άδειας από το Υπουργείο Εμπορίου. Η συναλλαγ¬ 
ματική παρακολούθηση των ως άνω πράξεων θα πραγματοποιείται από 
τη Δ/νση Εξαγωγών της Τραπέζης Ελλάδος. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΟΤ. ΧΑΤΖΗΓΑΚΗΣ 
-*- 

Αριθ. Ε3-1256 (6) 

Καθιέρωση διαδικασίας χορήγησης Γενικών Αδειών για έγκριση εξα- 

γωγής. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 936/79 «Περί τροποποιήσεως και συμπλη- 

ρώσεως των περί Εξωτερικού Εμπορίου διατάξεων». 

2. Τις διατάξεις του Ν. 1558/85 «Περί Κυβερνήσεως και Κυβερνη¬ 
τικών Οργάνων». 

3. Τις διατάξεις του Π.Δ. 397/1988 «Περί Οργανισμού του Υπουρ¬ 
γείου Εμπορίου». 

4. Τις διατάξεις του Π.Δ. 437/85 «Καθορισμός και ανακατανομή 
των αρμοδιοτήτων των Υπουργείων». 

5. Την αριθ. Υ.1060/4.5.90 Απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Εμπορίου Σωτηρίου 
Χατζηγάκη του Μιχαήλ». 

6. Την αριθ. Ε3/5362/7.8.90 κοινή Απόφαση Αναπλ. Υπουργού 
Εμπορίου και Υφυπ. Οικονομικών. 

7. Την αριθ. Ε3/1255/91 απόφαση Υπουργ. Εμπορίου περί «Ρυθ- 
μίσεως εξαγωγής προϊόντων και τεχνολογιών που επηρεάζουν την 
Εθνική Ασφάλεια». 

8. Την ανάγκη διευκόλυνσης των εξαγωγικών διαδικασιών για εξα¬ 
γωγές προϊόντων υψηλής τεχνολογίας με προορισμούς χώρες που πλη¬ 
ρούν τις σχετικές προϋποθέσεις ασφάλειας, αποφασίζουμε: 

Α. Καθιερώνεται διαδικασία χορήγησης Γενικών Αδειών κατόπιν αι- 
τήσεως των ενδιαφερομένων εταιρειών και για τους κάτωθι προορι¬ 
σμούς: 

1. Χώρες της Ευρωπαϊκής Οικονομικής Κοινότητας 

2. Ηνωμένες Πολιτείες της Αμερικής 

3. Καναδάς 

4. Νορβηγία 

5. Τουρκία 

6. Ιαπωνία 

7. Αυστραλία 

Β. Οι Γ ενικές Άδειες είναι καθορισμένης χρονικής ισχύος και αφο¬ 
ρούν συγκεκριμένα επίπεδα τεχνολογίας, που θα αναγράφονται σε κάθε 
χία από αυτές. 

Γ. Οι εφοδιασμένες με τέτοια μορφή αδειών εταιρείες θα πραγματο¬ 
ποιούν τις επ’ αυτών αναγραφόμενες πράξεις, ιδία ευθύνη, με υποχρέ¬ 
ωση την απαρέκκλιτη συμμόρφωσή τους με τους κανόνες διακινήσεως 
προϊόντων υψηλής τεχνολογίας, θα γνωστοποιούν δε ανά τετράμηνο, εις 
την αρμόδια Δ/νση του ΥΠ-ΕΜ τις περιπτώσεις για τις οποίες έκαναν 
;ρήση των Γενικών Αδειών. 

Δ. Οι Γενικές Άδειες μπορούν να παραταθούν κατόπιν αιτήσεως της 
ϊταιρείας, τροποποιούνται δε όσον αφορά τους προορισμούς και ανακα¬ 
λούνται ανά πάσα στιγμή κατόπιν αποφάσεως του Υπουργείου Εμπο¬ 
ρίου. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 6 Μαρτίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Σ. ΧΑΤΖΗΓΑΚΗΣ 

-♦- 

Αριθ. 2996 (7) 

Σύσταση ίδιου νομικού προσώπου στην Κοιν. Μεθώνης Ν. Μεσσηνίας 

με την επωνυμία «ΣΧΟΛΙΚΗ ΕΠΙΤΡΟΠΗ ΝΗΠΙΑΓΩΓΕΙΟΥ - 

ΔΗΜΟΤΙΚΟΥ ΣΧΟΛΕΙΟΥ ΜΕΘΩΝΗΣ». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ/γμα 323/89). 

2. Την 3/9.1.91 απόφαση του Κοινοτικού Συμβουλίου Μεθώ- 

ης. 

3. Το άρθρο 5 του Ν. 1894/90 «Για την Ακαδημία Αθηνών και άλ¬ 
λες εκπαιδευτικές διατάξεις». 

4. Το αριθμ. 28303/7.5.1989 έγγραφο του Υπουργείου Εσωτερι¬ 
κών, αποφασίζουμε: 

1. Συνιστούμε στην Κοινότητα Μεθώνης ίδιο νομικό πρόσωπο με την 
επωνυμία «ΣΧΟΛΙΚΗ ΕΠΙΤΡΟΠΗ ΝΗΠΙΑΓΩΓΕΙΟΥ - ΔΗΜΟΤΙ¬ 
ΚΟΥ ΣΧΟΛΕΙΟΥ ΜΕΘΩΝΗΣ». 

2. Σκοπός του νομικού αυτού προσώπου είναι: 

α) Η διαχείριση των πιστώσεων που διατίθενται για τις λειτουργικές 
ίαπάνες καθαριότητας, θερμάνσεως, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα- 
ιτηρίων. 

γ) Η αποκατάσταση φθορών και ζημιών των επίπλων εξοπλισμού και 


γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη Σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνουν ανα¬ 
γκαία για τη στήριξη της διοικητικής λειτουργίας των σχολικών μονά¬ 
δων. 

3. Το νομικό πρόσωπο διοικείται από 7/μελές Διοικητικό Συμβούλιο 
αποτελούμενο από: 

α) Ένα (1) κοινοτικό σύμβουλο, ως πρόεδρο που ορίζεται με από¬ 
φαση του Κ.Σ. 

β) Δύο (2) κοινοτικούς συμβούλους, 
γ) Τον εκάστοτε Δ/ντή του Νηπιαγωγείου Μεθώνης, 
δ) Τον εκάστοτε Δ/ντή του Δημοτικού Σχολείου Μεθώνης, 
ε) Τον εκάστοτε εκπρόσωπο του Συλλόγου Γονέων και Κηδεμόνων 
του νηπιαγωγείου. 

στ) Τον εκάστοτε εκπρόσωπο του Συλλόγου Γονέων και Κηδεμόνων 
του Δημοτικού Σχολείου Μεθώνης. 

Τα μέλη με στοιχεία β-στ ορίζονται από το Κοινοτικό Συμβούλιο. 

4. Η θητεία του πρώτου Διοικ. Συμβ/λίου του νομικού προσώπου 
λήγει με τη λήξη της παρούσας Κοινοτικής περιόδου. 

Η θητεία των μελών του Διοικ. Συμβουλίου ακολουθεί την κοινοτική 
περίοδο. . 

Το Διοικ. Συμ/λιο εκλέγει τον αντιπρόεδρο και τον γραμματέα. 

5. Πόροι του νομικού προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών και 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικ. Συμ/λίού και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 27 Φεβρουάριου 1991 

Ο Νομάρχης 
ΠΕΤΡΟΣ ΜΠΡΑΙΜΗΣ 

-φ- ■ 

Αριθ. 682 (8) 

Σύσταση ίδιου νομικού προσώπου στην Κοιν. Αετού Ν. Μεσσηνίας με 
την επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟ¬ 
ΛΕΙΟΥ ΑΕΤΟΥ». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ/γμα 323/89). 

2. Την 36/9.11.90 απόφαση του Κοινοτικού Συμβουλίου Αετού. 

3. Το άρθρο 5 του Ν. 1894/90 «Για την Ακαδημία Αθηνών και άλ¬ 
λες εκπαιδευτικές διατάξεις». 

4. Το αριθμ. 28303/7.5.1989 έγγραφο του Υπουργείου Εσωτερι¬ 
κών. 

5. Το από 28.12.90 έγγραφο του Εθνικού Τυπογραφείου Τμ. Α1,· 
αποφασίζουμε: 

1. Συνιστούμε στην Κοινότητα Αετού ίδιο νομικό πρόσωπο με την 
επωνυμία «ΣΧΟΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟΛΕΙΟΥ ΑΕ¬ 
ΤΟΥ». 

2. Σκοπός του νομικού αυτού προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θερμάνσεως, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων εξοπλισμού και 
γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη με βιβλία για τη Σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνουν ανα- 

γκαία για τη στήριξη της διοικητικής λειτουργίας των σχολικών μονά¬ 
δων. 

3. Το.νομικό πρόσωπο διοικείται από 5/μελές Διοικητικό Συμβούλιο 
αποτελούμενο από: 

α) Τον εκάστοτε Πρόεδρο Κοινότητας, ως Πρόεδρο, 
β) Δύο (2) κοινοτικούς συμβούλους, 
γ) Τον εκάστοτε Δ/ντή του Δημοτικού Σχολείου Αετού, 
δ) Τον εκάστοτε εκπρόσωπο του Συλλόγου Γονέων και Κηδεμόνων 
του Δημοτικού Σχολείου Αετού. 

Τα μέλη με στοιχεία β-δ ορίζονται από το Κοινοτικό Συμβούλιο. 

4. Η θητεία του πρώτου Διοικ. Συμβ/λίου του νομικού προσώπου 
λήγει με τη λήξη της παρούσας Κοινοτικής περιόδου. 

Η θητεία των μελών του Διοικ. Συμβουλίου ακολουθεί την κοινοτική 
περίοδο. 

Το Διοικ. Συμ/λιο εκλέγει τον αντιπρόεδρο και τον γραμματέα. 

5. Πόροι του νομικού προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών και 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του. Διοικ. ?υμ/λίου και όταν αυτός 
απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήαεως. 

Καλαμάτα, 27 Φεβρουάριου 1991 

Ο Νομάρχης 
ΠΕΤΡΟΣ ΜΠΡΑΙΜΗΣ 

' - ·'■ ■■ ■ » · - . 

Αριθ. οικ. 7530 (9) 

Σύσταση ίδιου νομικού προσώπου στο Ν. Πειραιά με το όνομα «Μονοθέ- 
■' σιο Δημοτικό Σχολείο Αγίας Ελένης». 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα ΠΔ 323/89. 

2. Τις διατάξεις του ΠΔ 250/89 μεταβίβαση αρμοδιοτήτων του Υπ. 
Εσωτερικών στους Νομάρχες. 

3. Τις διατάξεις του Ν. 1894/90 που δημοσιεύθηκε στο ΦΕΚ 110 
(τεύχος Α') 27.8.90. 

4. Την αριθμ. 16/91 απόφαση του Κοινοτικού Συμβουλίου Α. Φα¬ 
ναριού, αποφασίζουμε: 

Α) Συστήνουμε ίδιο νομικό πρόσωπο με το όνομα «Μονοθέσιο Δημο¬ 
τικό Σχολείο Αγίας Ελένης». 

Β) Σκοπός του νομικού αυτού προσώπου είναι: 
α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά διδοκτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για την σχολική βι¬ 
βλιοθήκη και γενικά με όλα τα μέσα που είναι απαραίτητα για την λει¬ 
τουργία τους και γενικότερα η λήψη όλων των μέτρων που κρίνονται 
οιναγκαία για τη στήριξη της διοικητικής λειτουργίας των σχολικών μο¬ 
νάδων. 

Γ) Πόροι αυτού είναι: 
α) Ετήσια επιχορήγηση του κράτους, 
β) Κάθε είδους εισφορές, δωρεές, κληρονομιές, κληροδοσίες, 
γ) Εισπράξεις από το (αντίτιμο παρεχομένων πραγμάτων ή υπηρε¬ 
σιών. 

δ) Πρόσοδοι από την τυχόν περιουσία του. 
ε) Επιχορηγήσεις της Κοινότητας από ίδιους πόρους όταν αυτό είναι 
δυνατόν. 

Δ) Το νομικό πρόσωπο διοικείται από πενταμελές Διοικητικό Συμ¬ 


βούλιο αποτελούμενο από τους: 

1. Δύο Κοινοτικούς Συμβούλους εκ των οποίων ο ένας ως Πρόεδρος. 

2. Τον εκάστοτε Δ/ντή του Δημοτικού Σχολείου Αγ. Ελένης. 

3. Ένα μέλος του Συλλόγου Γονέων και Κηδεμόνων. 

4. Ένας δημότης και κάτοικος της Αγίας Ελένης. 

Η θητεία του Διοικητικού Συμβουλίου λήγει με την λήξη της παρού¬ 
σας Κοινοτικής περιόδου. Το Δ.Σ. εκλέγει Αντιπρόεδρο, Γραμματέα 
κ.λπ. 

Ε) Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 5 Μαρτίου 1991 

Ο Νομάρχης κ.α.α. 

Μ. ΚΟΥΦΟΝΙΚΟΑΑΚΟΥ 



Αριθ. 6090 (10) 

Σύσταση ίδιου νομικού προσώπου στο Ν. Πειραιά με το όνομα «Μονοθέ¬ 
σιο Δημοτικό Σχολείο Άνω Φαναριού». 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα ΠΔ 323/89. 

2. Τις διατάξεις του ΠΔ 250/89 μεταβίβαση αρμοδιοτήτων του Υπ. 
Εσωτερικών στους Νομάρχες. 

3. Τις διατάξεις του Ν. 1894/90 που δημοσιεύθηκε στο ΦΕΚ 110 
(τεύχος Α') 27.8.90. 

4. Την αριθμ. 16/91 απόφαση του Κοινοτικού Συμβουλίου Α. Φα¬ 
ναριού, αποφασίζουμε: 

Α) Συστήνουμε ίδιο νομικό πρόσωπο με το όνομα «Μονοθέσιο Δημο¬ 
τικό Σχολείο Άνω Φαναριού». 

Β) Σκοπός του νομικού αυτού προσώπου είναι: 

α) Η διαχείριση των·πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

β) Η εκτέλεση μικρών έργων για επισκευή και συντήρησή των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για την σχολική βι¬ 
βλιοθήκη και γενικά με όλα τα μέσα που είναι απαραίτητα για την λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

Γ) Πόροι αυτού είναι: 

α) Ετήσια επιχορήγηση του κράτους. 

β) Κάθε είδους εισφορές, δωρεές, κληρονομιές, κληροδοσίες. 

γ) Εισπράξεις από το αντίτιμο παρεχομένων πραγμάτων ή υπηρε¬ 
σιών. 

δ) Πρόσοδοι από την τυχόν περιουσία του. 

ε) Επιχορηγήσεις της Κοινότητας από ίδιους πόρους όταν αυτό είναι 
δυνατόν. 

Δ) Το νομικό πρόσωπο διοικείται από πενταμελές Διοικητικό Συμ¬ 
βούλιο αποτελούμενο από τους: 

1. Δύο Κοινοτικούς Συμβούλους εκ των οποίων ο ένας ως Πρόεδρος. 

2. Την εκάστοτε Δ/ντρια του Δημοτικού Σχολείου Άνω Φαναριού. 

3. Ένα μέλος του Συλλόγου Γονέων και Κηδεμόνων. 

4. Ένας δημότης και κάτοικος του Άνω'Φαναρίου. 

Η θητεία του Διοικητικού Συμβουλίου λήγει με την λήξη της παρού¬ 
σας Κοινοτικής περιόδου. Το Δ.Σ. εκλέγει Αντιπρόεδρο, Γραμματέα 
κ.λπ. 

Ε) Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 
1 Πειραιάς, 4 Μαρτίου 1991 
Ο Νομάρχης 

ΠΑΝΑΓΙΩΤΗΣ ΓΥΦΤΟΥΛΑΣ 
- » -- 

Αριθ. 67 (11) 

Σύσταση Ανώνυμης Χρηματιστηριακής Εταιρείας με την επωνυμία 
«Γ.Α. ΠΕΡΒΑΝΑΣ» Α.Χ.Ε. 

ΑΠΟΦΑΣΗ 

της 72ης/4.3.1991 Συνεδρίασης της Επιτροπής Κεφαλαιαγοράς 
Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Τον Ν. 1806/1988 «Τροποποίηση της νομοθεσίας για τα Χρημα¬ 
τιστήρια Αξιών και άλλες διατάξεις». 

2. Την από 27.2.91 αίτηση της Εταιρείας. 

3. Την εισήγηση του Δ. Καλλίνικου, αποφασίζει ομόφωνα: 
Παρέχει την άδειά της για τη σύσταση της Ανώνυμης Χρηματιστη¬ 
ριακής Εταιρείας με την επωνυμία «Γ.Α. ΠΕΡΒΑΝΑΣ» Α.Χ.Ε. με με¬ 
τοχικό κεφάλαιο 100 εκατ. δρχ. 

Το πρώτο Διοικητικό Συμβούλιο της Εταιρείας θα συγκροτηθεί από 
τους κατωτέρω: 

- Περβάνα Γεώργιο. 

- Περβάνα Παναγιώτη. 

- Περβάνα Ιφιγένεια. 

- Περβάνα Άγγελό. 

- Περβάνα Κων/νο. 

- Χρύση Θεόδωρο. 

- Ζωγράφου Καλλιόπη. 

Χρηματιστηριακός εκπρόσωπος της Εταιρείας ορίζεται ο Γεώργιος 
Περβάνας. 

Η παρούσα να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-♦- 

Αριθ. 401 (12) 

Ίδρυση Ευαγούς Ιδρύματος Περιθάλψεως απόρων αρρένων, με την 
επωνυμία «Αναστασιάδειον Εκκλησιαστικόν Ίδρυμα περιθάλψεως 
απόρων αρρένων «ο Άγιος Τιμόθεος». 

Ο ΜΗΤΡΟΠΟΛΙΤΗΣ 
ΝΕΑΣ ΙΩΝΙΑΣ ΚΑΙ ΦΙΛΑΔΕΛΦΕΙΑΣ 

Λαβόντες υπ’ όψει: _ 

1. Τας Ευαγγελικός επιταγάς περί της προς τον πλησίον αγάπης, 
ιδίως προς την παιδικήν και νεανικήν ηλικίαν. 

2. Την ανάγκην περιθάλψεως ορφανών απόρων και απροστατεύτων 
αρρένων, ως και τέκνων δίαλελυμένων οικογενειών. 

3. Τας διατάξεις του άρθρου 1 παρ. 4 του Ν. 590/1977 «περί Κατα¬ 
στατικού Χάρτου της Εκκλησίας της Ελλάδος» και τας διατάξεις του 
άρθρου 20 παρ. 2 του υπ’ αριθ. 1/1969 Κανονισμού «περί Οργανισμού 
Διοικήσεως των Εκκλησ. Σωμάτων και Οργανισμών», αποφασίζό- 
μεν: 

Την ίδρυσιν εν Ηρακλείω Αττικής Ευαγούς Ιδρύματος Περιθάλψεως 
απόρων αρρένων, υπό την επωνυμίαν «Αναστασιάδειον Εκκλησιαστικόν 
Ίδρυμα περιθάλψεως απόρων αρρένων «Ο Άγιος Τιμόθεος». 

Τα της λειτουργίας και διοικήσεως του Ιδρύματος τούτου ρυθμίζο¬ 
νται διά του κατωτέρω οργανισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ν. Ιωνία, 4 Φεβρουάριου 1991 
Ο Μητροπολίτης 

ψΟ Ν. Ιωνίας και Φιλαδέλφειας ΤΙΜΟΘΕΟΣ 


ΟΡΓΑΝΙΣΜΟΣ ΕΥΑΓΟΥΣ ΙΔΡΥΜΑΤΟΣ 
ΠΕΡΙΘΑΛΨΕΩΣ ΑΠΟΡΩΝ ΑΡΡΕΝΩΝ 
ΥΠΟ ΤΗΝ ΕΠΩΝΥΜΙΑΝ «ΑΝΑΣΤΑΣΙΑΔΕΙΟΝ 
ΕΚΚΛΗΣΙΑΣΤΙΚΟΝ ΙΔΡΥΜΑ ΠΕΡΙΘΑΛΨΕΩΣ 
ΑΠΟΡΩΝ ΑΡΡΕΝΩΝ «Ο ΑΓΙΟΣ ΤΙΜΟΘΕΟΣ» 

Άρθρον Ιον 

Συνιστάται παρά τη I. Μητροπόλει Ν. Ιωνίας και Φιλαδέλφειας Ευα¬ 
γές Ίδρυμα περιθάλψεως απόρων αρρένων υπό την επωνυμίαν «Ανα- 
στασιάδειον Εκκλησιαστικόν Ίδρυμα Περιθάλψεως Απόρων Αρρένων 
«Ο Άγιος Τιμόθεος». , 

Άρθρον 2ον 

Σκοπός του Ιδρύματος τούτου είναι η περίθαλψις και προστασία απόρων 
και ορφανών αρρένων, ιδία δε τέκνων δίαλελυμένων οικογενειών, και η εν γέ- 
νει μόρφωσις και Ελληνοχριστιανική διαπαιδαγώγησή τούτων. 

Άρθρον 3ον 

Το Ίδρυμα τελεί υπό την αιγίδα της I. Μητροπόλεως Ν. Ιωνίας και 
Φιλαδέλφειας, διοικείται δε υπό δμελούς Διοικητικού Συμβουλίου, απο- 
τελουμένου εκ του εκάστοτε Μητροπολίτου Ν. Ιωνίας και Φιλαδέλφειας 
ως Προέδρου, δύο Κληρικών, εξ ων 6 εις Εφημέριος της οικείας Ενορίας 
και ετέρων δύο ευυπολήπτων και Θεοσεβών προσώπων, ως μελών, ορι- 
ζομένων υπό του Μητροπολίτου. Η θητεία των μελών του Διοικ. Συμ¬ 
βουλίου ορίζεται διετής, δυναμένη να ανανεωθή. 

Εις την κρίσιν του Προέδρου απόκειται η αντικατάστασις οιουδήποτε 
εκ των μελών του Διοικ. Συμβουλίου και προ της λήξεως της θητείας 
αυτού. 

Άρθρο 4ον 

Κατά την πρώτην συνεδρίαν του Διοικ. Συμβουλίου εκλέγονται με¬ 
ταξύ των μελών αυτού εις Γραμματεύς και εις Ταμίας. 

Τον Πρόεδρον απόντα ή κωλυόμενον αναπληροί ο νόμιμος αυτού 
Αναπληρωτής. 

Άρθρον 5ον 

Ο Πρόεδρος εκπροσωπεί το Ίδρυμά ενώπιον πόσης Αρχής, προκειμένου 
δε περί Δικαστηρίων, διά του υπ’ αυτού οριζομένου αντιπροσώπου. 

Άρθρον 6ον 

Το Διοικ. Συμβούλιον καταρτίζει και εγκρίνει τον Προϋπολογισμόν 
και Απολογισμόν του Ιδρύματος, αποφασίζει περί πάσης υποθέσεως, 
αφορώσης εις την οργάνωσιν και εύρυθμον λειτουργίαν αυτού, ψηφίζει 
και τροποποιεί τον Εσωτερικόν αυτού Κανονισμόν, δι’ ου καθορίζονται 
τα της εσωτερικής ζωής και λειτουργίας εν γένει του Ιδρύματος. 

Απαρτία λογίζεται παρόντων τεσσάρων τουλάχιστον μελών. Αι απο¬ 
φάσεις λαμβάνονται κατά πλειοψηφίαν των παρόντων μελών, έν ισοψη- 
φία κατισχυούσης της ψήφου του Προέδρου. 

Εις τας συνεδρίας του Διοικ. Συμβουλίου.χρέη Εισηγητού, άνευ ψή¬ 
φου, εκτελεί ο Διευθυντής του Ιδρύματος. 

Άρθρον 7ον 

Το Ίδρυμα έχει ιδίαν διαχείρισιν, τηρεί δε τα διαχειριστικά αυτού βι¬ 
βλία κατά το σύστημα των λογιστικών βιβλίων των Εκκλησιαστικών 
Νομικών Προσώπων Ιδιωτικού Δικαίου. 

Άρθρον 8ον 

Πόροι του Ιδρύματος είναι: 

α) Αι επιχορηγήσεις της I. Μητροπόλεως Ν. Ιωνίας και Φιλαδελ- 
,φείας. β) Ειαφοραί I. Ναών, γ) Προϊόν δίσκων εν τοις I. Ναοίς της Μη- 
τροπολιτικής περιφέρειας, δ) Επιχορηγήσεις του Κράτους και των Δή¬ 
μων. ε) Κληρονομίαι, κληροδοσίαι, δωρεαί. στ) Το προϊόν εκ Λαχειοφό- 
ρων αγορών και εράνων και ζ) παν έτερον έσοδον προερχόμενον εξ οιασ- 
δήποτε νομίμου πηγής. ■' 

Άρθρον 9 ον 

Τον έλεγχον της διαχειρίσεως εκάστης χρήσεως διενεργεί τριμελής 
Επιτροπή εκ μελών του Διοικ. Συμβουλίου,· οριζομένων υπ’ αυτού. 

Άρθρον ΙΟον 

Το Διοικ. Συμβούλιον του Ιδρύματος ανακηρύσσει α) Δωρητάς, τους 
προσφέροντας ποσά από 50.000 έως 100.0,00 δραχμάς ή τοιαύτης 
αξίας κινητά ή ακίνητα, β) · Ευεργέτας, τους προσφέροντας από 
100.000 έως 500.000 δραχμάς. Και γ) .Μεγάλους Ευεργέτας, τους 
προσφέροντας άνω των 500.000 δραχμών. 

Άρθρον 11 ον 

Οι πόροι του Ιδρύματος διατίθενται: 
α) Διά την εν γένει διατροφήν των τροφίμων αυτού, 
β) Δι’ έξοδα ενδύσεως, υποδήσεως, περιθάλψεως και ψυχαγωγίας 
των τροφίμων αυτού. 

γ) Διά την σχολικήν και επαγγελματικήν εκπαίδευσιν των τροφίμων 
αυτού. 

δ) Διά την μισθοδοσίαν του προσωπικού του Ιδρύματος, 
ε) Διά την συντήρησιν του Ιδρύματος, 
στ) Δι’ έξοδα λειτουργίας του Ιδρύματος και 
ζ) Διά πάσαν νόμιμον υποχρέωσιν του Ιδρύματος, εγκρινομένην υπό 
του Διοικ. Συμβουλίου αυτού. 

Άρθρον 12ον 

Το Ίδρυμα τηρεί τα κάτωθι βιβλία: 

α) Βιβλίον Κτηματολογίου, εις το οποίον καταγράφεται άπασα η ακί¬ 
νητος και κινητή περιουσία του Ιδρύματος, 
β) Βιβλίον Πρακτικών του Δ. Συμβουλίου, 
γ) Βιβλίον Ταμείου. „ 

δ) Γραμμάτων εισπράξεως και ένταλμα πληρωμών, ως και διπλό¬ 
τυπα εισαγωγής και εξαγωγής αναλωσίμου υλικού, 
ε) Πρωτόκολλου αλληλογραφίας, 
στ) Βιβλίον αποθήκης. Και 

ζ) Μητρώον των τροφίμων, ατομικοί Φάκελλοι αυτών, υπηρεσιακοί 
φάκελλοι του προσωπικού και παν ό,τι διά Νόμου ή δι’ αποφάσεως του 
Δ. Συμβουλίου ορίζεται. 

Άπαντα τα ανωτέρω βιβλία είναι ηριθμημένα και τεθεωρημένα υπό 
της I. Μητροπόλεως. 

Άρθρον 13ον 

Η χρηματική περιουσία του Ιδρύματος κατατίθεται αμελητί εις μίαν 
των ανεγνωρισμένων Τραπεζών. 

Εις χείρας του Ταμίου δεν επιτρέπεται να ευρίσκονται ποσά άνω των 
50.000 δραχμών. 

Άρθρον 14ον 

Το προσωπικόν του Ιδρύματος διακρίνεται εις έμμισθον και εθελοντι¬ 
κόν. 

Το έμμισθον προσωπικόν αποτελείται: εξ ενός Διευθυντού, μιας Δια- 
χειριστρίας, μιας Κοιν. Λειτουργού, μιας μαγειρίσσης και μιας καθαρί¬ 
στριας. 

Το έμμισθον προσωπικόν διορίζεται κατόπιν αποφάσεως του Διοικ. 
Συμβουλίου, μετά πρότασιν του Προέδρου αυτού, αναλόγως των ανα¬ 
γκών του Ιδρύματος. 

Αι αποδοχαί αυτού καθορίζονται υπό του Διοικ. Συμβουλίου, συμφώ- 
νως τη ισχυούαη νομοθεσία, τα δε καθήκοντα του προσωπικού ρυθμίζο¬ 
νται διά τού Εσωτερικού Κανονισμού. 

Άρθρον 15ον 

Εις το Ίδρυμα εισάγονται άρρενες από ηλικίας 5 ετών και άνω, ορ¬ 
φανά τέκνα εξ αμφοτέρων ή του ενός των γονέων, ή τέκνα αγνοουμένων 
γονέων ή εγκαταλελειμμένα, κατά προτίμησιν δε τέκνα διαλελυμένων 
οικογενειών, προερχόμενα εκ της περιφέρειας της I. Μητροπόλεως, ελ¬ 
λείψει δε τοιούτων και εξ άλλων περιφερειών της Χώρας. 

Άρθρον 16ον 

Εν περιπτώσει διαλύσεως του Ιδρύματος άπασα η κινητή και ακίνη¬ 
τος περιουσία αυτού περιέρχεται εις το Νομικόν Πρόσωπον της I. Μη- 
τροπόλεως Ν. Ιωνίας και Φιλαδέλφειας, διατίθεται δε διά την λειτουρ¬ 
γίαν ετέρου Φιλανθρωπικού Ιδρύματος αυτής. 

Απόφασις περί διαλύσεως του Ιδρύματος επ’ ουδενί λόγω δύναται να 
ληφθή εν απουσία του οικείου Μητροπολίτου. 

Άρθρον 17ον 

Το Ίδρυμα εορτάζει κατ’ έτος την 22αν Ιανουάριου, εορτήν του Προ¬ 
στάτου. αυτού Αγίου Αποστόλου Τιμοθέου. 

Άρθρον 18ον 

Το Ίδρυμα έχει ιδίαν σφραγίδα κυκλικήν, φέρουσαν περίξ μεν τας λέ¬ 
ξεις «Ιερά Μητρόπολις Ν. Ιωνίας και Φιλαδέλφειας», έσω δε «Ευαγές 


Ίδρυμα Περιθάλψεως Απόρων Αρρένων ο Άγιος Τιμόθεος» εις το κέ- 
ντρον δε αυτής την εικόνα του Αγίου Τιμοθέου και κάτωθι το έτος ιδρύ- 
σεως του Ιδρύματος. 1 

Άρθρον 19ον 

Το Ίδρυμα θέλει στεγασθή εις ανεγερθησόμενον οίκημα επί οικοπέ¬ 
δου παραχωρηθέντος προς τούτο υπό του αειμνήστου Κυριάκου Ανα- 
στασιάδου, εις Ηράκλειον Αττικής. 

Άρθρον 20όν 

Παν θέμα μη ρητώς προβλεπόμενον διά του παρόντος ρυθμίζεται δι’ 
αποφάσεως του Διοικ. Συμβουλίου, το οποίον δύναται να προβαίνη εκά- 
στοτε εις τας αναγκαίας τροποποιήσεις του παρόντος Κανονισμού, ως 
και τας επωνυμίας αυτού. 

Νέα Ιωνία, 4 Φεβρουάριου 1991 
Ο Μητροπολίτης 

ψΟ Ν. Ιωνίας και Φιλαδέλφειας ΤΙΜΟΘΕΟΣ 
-+- 

Αριθ. 525 (13) 

Σύσταση Εκκλησιαστικού Ιδρύματος στην Ιερή Μητρόπολη Κασσαν- 
δρείας Ν. Χαλκιδικής με την επωνυμία «Εκκλησιαστικόν Πνευματι¬ 
κόν Ίδρυμα ΟΙ ΑΓΙΟΙ ΠΕΝΤΕ ΜΑΡΤΥΡΕΣ Ενορίας Δώδεκα Απο¬ 
στόλων Σημάντρων Χαλκιδικής». 

Ο ΜΗΤΡΟΠΟΛΙΤΗΣ ΚΑΣΣΑΝΔΡΕΙΑΣ 

Έχοντας υπόψη τις διατάξεις του Ν. 590/77 άρθρον 1 παραγρ. 4, 
αποφασίζουμε: 

Ιδρύουμε Εκκλ. Πνευματικό Ίδρυμα με την επωνυμία «Οι Άγιοι Πέ¬ 
ντε Μάρτυρες» εν τη ενορία 12 Αποστόλων Σημάντρων Χαλκιδικής, της 
καθ’ ημάς Ιεράς Μητροπόλεως, επί τω τέλει υποβοηθήσεως του καλυ¬ 
τέρου πνευματικού φρονηματισμού των ενοριτών και δη των νέων, δια 
προσφορών διαλέξεων, τελετών και οπτίκοακουστικών μέσων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 14 Φεβρουάριου 1991 

Ο Μητροπολίτης 
ψΟ Κασσανδρείας ΣΥΝΕΣΙΟΣ 


ΚΑΤΑΣΤΑΤΙΚΟ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 

ΕΠΩΝΥΜΙΑ «ΕΚΚΛΗΣΙΑΣΤΙΚΟ ΠΝΕΥΜΑΤΙΚΟ ΙΔΡΥΜΑ 
ΟΙ ΑΓΙΟΙ ΠΕΝΤΕ ΜΑΡΤΥΡΕΣ» 

Άρθρο Ιο 

Σύσταση - Επωνυμία 

Στην Ενορία του Ιερού Ναού Δώδεκα Αποστόλων Σημάντρων Χαλκι¬ 
δικής στις 15.11.1990 και στα πλαίσια του Καταστατικού Χάρτη της 
Εκκλησίας της Ελλάδας, ιδρύεται Εκκλησιαστικό Ίδρυμα με την επω¬ 
νυμία «Εκκλησιαστικό Πνευματικό Ίδρυμα Άγιοι Πέντε Μάρτυρες». 

Άρθρο 2ο 
Έδρα 

Έδρα του Ιδρύματος ορίζεται η Ενορία του Ιερού Ναού Δώδεκα Απο¬ 
στόλων Σημάντρων Χαλκιδικής και συγκεκριμένα το ιδιοκτησίας του 
Ιερού Ναού αποπερατωθέν κτίριο που βρίσκεται στο προαύλιο του Ναού. 

Άρθρο 3ο 
Σφραγίς 

Το Εκκλησιαστικό Ίδρυμα έχει δική του ιδιαίτερη κυκλική σφραγίδα 
συντεταγμένη ως εξής: Αποτελείται από δύο ομόκεντρους κύκλους, που 
στον μεν εσωτερικό απεικονίζονται οι Άγιοι Πέντε Μάρτυρες με τις λέ¬ 
ξεις ΑΓΙΟΙ ΠΕΝΤΕ ΜΑΡΤΥΡΕΣ, στο δε εξωτερικό αναγράφονται οι 
λέξεις ΙΕΡΑ ΜΗΤΡΟΠΟΛΗ ΚΑΣΣΑΝΔΡΕΙΑΣ, ΕΚΚΛΗΣΙΑΣΤΙΚΟ 
ΙΔΡΥΜΑ ΣΗΜΑΝΤΡΩΝ ΧΑΛΚΙΔΙΚΗΣ. 

Άρθρο 4ο 
Σκοποί 

Σκοπός του Ιδρύματος ορίζεται η πνευματική καλλιέργεια των ενορι¬ 
τών, η ανάπτυξη της θρησκευτικής και κοινωνικής τους συνείδησης και 

ευρύτερα η άνοδος του πολιτιστικού και βιοτικού τους επιπέδου. Στα 
πλαίσια του σκοπού αυτού επιδιώκεται: 

1. Η οργάνωση και πραγματοποίηση τακτών, ή μη, επιμορφωτικών 
προγραμμάτων με διαφορετικό κάθε φορά γνωστικό αντικείμενο, στα 
οποία θα συμμετέχουν όλοι οι ενορίτες. 

2. Η ενδυνάμωση και προστασία της Ορθοδόξου Χριστιανικής πί- 
στεως από κάθε είδους αίρεση ή πλάνη της σύγχρονης εποχής με την 
οργάνωση συστηματικού αντιαιρετικού αγώνα. 

3. Η υποβοήθηση των νέων στην αντιμετώπιση/λύση των κοινωνι¬ 
κών προβλημάτων, όπως ο επαγγελματικός προσανατολισμός, η ανερ¬ 
γία, η προσωπική αλλοτρίωση και εξάρτηση του ανθρώπου από εξωτε¬ 
ρικούς παράγοντες, κυρίως με την έρευνα της αγοράς εργασίας και την 
προσπάθεια για την επαγγελματική τους αποκατάσταση. 

4. Η ώθηση για μελέτη κάθε είδους θεμιτού εντύπου και συγγραμμά¬ 
των επιστημονικού ενδιαφέροντος. 

5. Η χορήγηση υποτροφιών σε νεαρά αριστούχα μέλη της ενορίας. 

6. Η υποστήριξη και φροντίδα του θεσμού της οικογένειας με την 
ανάπτυξη δραστηριοτήτων επιστημονικής συμβουλευτικής συνδρο- 

μήί· 

7. Η κοινωνική αλλά και ιατρική προστασία των παιδιών και της μη¬ 
τρότητας. 

8. Η ίδρυση τράπεζας αίματος από τους ίδιους και για τους ίδιους 
τους ενορίτες. 

9. Η ίδρυση και θέση σε λειτουργία στέγης προστασίας και υποστήρι¬ 
ξης υπερήλικων, για την κάλυψη των αναγκών των ενοριτών. 

10. Η ομαλή διαχείριση και προστασία των περιουσιακών στοιχείων 
της ενορίας με την προσωπική φροντίδα των ίδιων των μελών της. 

11. Η εκμάθηση και διάδοση της Βυζαντικής μουσικής καθώς και 
της παραδοσιακής Ελληνικής μουσικής με λειτουργία αντίστοιχης σχο¬ 
λής. 

Άρθρο 5ο 

Λειτουργία, Δραστηριότητες 

Σε εκτέλεση των σκοπών του άρθρου 4, του παρόντος καταστατικού, 
το ίδρυμα: 

1. Εκδίδει περιοδικό κοινωνικού/θρησκευτικού περιεχομένου με το 
διακριτικό τίτλο «ΑΓΙΟΙ ΠΕΝΤΕ ΜΑΡΤΥΡΕΣ». 

2. Οργανώνει και θέτει σε τακτική λειτουργία Κατηχητικά σχολεία 
που απευθύνονται στα νεαρά άτομα της ενορίας. . 

3. Οργανώνει και θέτει σε τακτική λειτουργία μαθήματα εκμάθησης 
της Νεοελληνικής γλώσσας (γραφή/ανάγνωση) για τα ενήλικα άτομα 
της ενορίας. 

4. Οργανώνει την υποδομή και λειτουργία Δανειστικής Βιβλιοθήκης, 
ιδιοκτησίας του. 

5. Έχει την πλήρη εποπτεία της λειτουργίας Κηροπλαστείου, που 
φέρει την επωνυμία «ΑΓΙΟΙ ΠΕΝΤΕ ΜΑΡΤΥΡΕΣ». 

6. Αναλαμβάνει την οργάνωση κάθε άλλου είδους εκδήλωσης, που 
στόχο έχει την προώθηση και υλοποίηση των σκοπών του συσταθέντος 
ιδρύματος. 

Άρθρο 6ο 

Οικονομικοί πόροι του Ιδρύματος 

Για την υλοποίηση των σκοπών του, στο Ίδρυμα διατίθενται: 

1. Εισφορές των πιστών της ενορίας υπέρ του ιδρύματος. 

2. Τα έσοδα από κάθε είδους διοργάνωση του ιδρύματος. 

3. Οι επιδοτήσεις του δημοσίου ή άλλων οργανισμών. 

4. Τυχόν δωρεές και κληρονομιές υπέρ του ιδρύματος. 

5. Τα έσοδα Χριστιανικού βιβλιοπωλείου. 

6. Τα έσοδα της Διοικούσας ερανικής επιτροπής και είσπραξης από 
Λαχειοφόρες αγορές, εράνους, εκθέσεις και κάθε άλλου είδους χειροτε¬ 
χνημάτων και άλλων ανθολόγων εκδηλώσεων. 

7. Το κονδύλιο υπέρ των κατηχητικών σχολείων. 

8. Τα έσοδα από δεξιώσεις μνημοσύνων και κηδειών, καθώς και 
κάθε άλλης εκδήλωσης που γίνεται στο κτίριο του Ιδρύματος. 

9. Τα έσοδα από τη λειτουργία του κηροπλαστείου. 

Άρθρο 7ο 
Εποπτεία, Διοίκηση 

1. Το Εκκλησιαστικό Ίδρυμα τελεί υπό την εποπτεία του Σεβασμιώ- 


τατου Μητροπολίτου Κασσανδρείας, ο οποίος έχει και τη θέση του Επί¬ 
τιμου Προέδρου του Ιδρύματος. 

2. Η Διοίκηση του Ιδρύματος αποτελείται από επτά (7) τακτικά μέλη 
και συντίθεται ως εξής: 

α) Τον εκάστοτε Εφημέριο, ως Πρόεδρο. 

β) Δύο μέλη του εκάστοτε Εκκλησιαστικού Συμβουλίου, τα οποία 
εκλέγονται από το ίδιο το Εκκλησιαστικό Συμβούλιο. 

γ) Τέσσερα Ααϊκά μέλη, άνδρες ή γυναίκες, που προτείνονται από το 
εκάστοτε Εκκλησιαστικό Συμβούλιο και οι οποίοι διορίζονται από τον 
Σεβασμιώτατο Μητροπολίτη Κασσανδρείας. 

Άρθρο 8ο 

θητεία Διοικητικού Συμβουλίου 

Η θητεία των μελών του Διοικητικού Συμβουλίου ορίζεται τριετής με 
δικαίωμα επανεκλογής. ° 

Το Διοικητικό Συμβούλιο εκλέγει τον Αντιπρόεδρο, τον Γραμματέα 
και τον Ταμία του Ιδρύματος, η δε εκλογή αυτών πρέπει να εγκριθεί στη 
συνέχεια από την αρμόδια Μητρόπολη. Τα μέλη του Διοικητικού Συμ¬ 
βουλίου του Ιδρύματος προσφέρουν τις υπηρεσίες τους χωρίς την κατα¬ 
βολή σε αυτούς ανάλογου μισθού. 

Άρθρο 9ο 

Αρμοδιότητες του Διοικητικού Συμβουλίου 

Το Διοικητικό Συμβούλιο αποτελεί το ανώτατο όργανο του Ιδρύμα¬ 
τος κι επιλαμβάνεται: 

1. Κάθε υπόθεσης που αφορά τη σωστή λειτουργία του Ιδρύματος και 
την υλοποίηση των σκοπών του. 

2. Της διάθεσης των οικονομικών πόρων του Ιδρύματος. 

3. Της καλής διατήρησης των εγκαταστάσεων του Ιδρύματος αλλά 
και την οινέγερση νέων. 

4. Της σύνταξης προϋπολογισμού και απολογισμού του Ιδρύμα¬ 
τος. 

5. Των σχέσεων του Ιδρύματος τόσο με τους ενορίτες καί την Ιερά 
Μητρόπολη Κασσανδρείας, όσο και με άλλα συναφή ιδρύματα. 

Άρθρο 10ο 

Δικαιώματα και Υποχρεώσεις των Μελών 
του Διοικητικού Συμβουλίου 

α. Στα πλαίσια των αρμοδιοτήτων του, ο Πρόεδρος του Διοικητικού 
Συμβουλίου, έχει την ευθύνη για κάθε είδους εκδήλωσης ενδιαφέροντος 
του Ιδρύματος καθώς επίσης και για τον συντονισμό των μελών του 
Διοικητικού Συμβουλίου του Ιδρύματος για την υλοποίηση των σκοπών 
του. 

' Ο Πρόεδρος εκπροσωπεί το Ίδρυμα δικαστικώς και εξωδίκως ενώ¬ 
πιον κάθε αρμοδίου Δικαστηρίου, Δημόσιου ή άλλου είδους Οργανισμού, 
■καθώς και ενώπιον της Εκκλησιαστικής Αρχής η οποία εποπτεύει το 
Ίδρυμα. 

Ο Πρόεδρος επίσης με την σύμφωνη γνώμη όλων των μελών του 
Διοικητικού Συμβουλίου, ενεργεί στο όνομα του Ιδρύματος κάθε πράξη 
διάθεσης και διαχείρισης σύμφωνα με τον σκοπό του Ιδρύματος. 

Ο Πρόεδρος επιλέγει και έρχεται σε επαφή με τους επιστημονικούς 
συνεργάτες του Ιδρύματος και οργανώνει την σύνθεση ομάδων επιχει¬ 
ρησιακής παρέμβασης 3(1 Ηοο, <από τα μέλη της ενορίας, που σκοπό 
έχουν την υποστήριξη και εκτέλεση των έργων του ιδρύματος. 

β. Ο Γραμματέας του Ιδρύματος, έργο του έχει την τήρηση αρχείου, 
βιβλίου πράξεων του ιδρύματος, πρωτόκολλο αλληλογραφίας καί γενι¬ 
κότερης επικοινωνίας του Ιδρύματος, έχει δε στην κατοχή του όλα τα 
σχετικά εντάλματα πληρωμών. 

γ. Ο Ταμίας του Ιδρύματος τηρεί βιβλίο ταμείου, φάκελλο αποδεί¬ 
ξεων και ενταλμάτων, αναλαμβάνει την φύλαξη αποδείξεων και ενταλ¬ 
μάτων καθώς και την προσωπική φύλαξη των χρημάτων του ιδρύμα¬ 
τος. 

Άρθρο 11ο 

Αποφάσεις του Διοικητικού Συμβουλίου 

Το Διοικητικό Συμβούλιο παίρνει αποφάσεις με απόλυτο πλειοψηφία 
των παρόντων μελών του, σε περίπτωση δε ισοψηφίας, υπερισχύει η ψή¬ 
φος του Προέδρου. 

Το Διοικητικό Συμβούλιο αποφασίζει με αυξημένη πλειοψηφία τριών 
τετάρτων των μελών του στις περιπτώσεις τροποποίησης του παρόντος 

καταστατικού, με απόλυτη 8ε ομοφωνία αποφασίζει στις περιπτώσεις 
ανακήρυξης δωρητών και ευεργετών του Ιδρύματος. 

Άρθρο 12ο 

Τηρούμενα Βιβλία - Ετήσιος Ισολογισμός 

1. Το Ίδρυμα έχει υποχρέωση να τηρεί τα εξής βιβλία: α) Βιβλίο 
Κτηματολογίου, β) Βιβλίο πρωτοκόλλου, γ) Βιβλίο εισπράξεων, 8) Βι¬ 
βλίο Ταμείου, ε) Βιβλίο Πράξεων του Διοικητικού Συμβουλίου, στ) Δι¬ 
πλότυπα Εισπράξεων και πληρωμών θεωρημένα από την Ιερά Μητρό¬ 
πολη Κασσανδρείας. 

2. Στο τέλος κάθε έτους, το Διοικητικό Συμβούλιο είναι υποχρεω¬ 
μένο να συντάσσει ισολογισμό ή λογιστική κατάσταση που φανερώνει 
την οικονομική θέση του Ιδρύματος. 

Άρθρο 13ο 

Διάθεση Πόρων του Ιδρύματος 

Σε εκτέλεση των σκοπών του το Ίδρυμα διαθέτει τους οικονομικούς 
του πόρους ως εξής: 

α. Στην οικονομική υποστήριξη αναξιοπαθούντων ενοριτών, 
β. Για τον πάσης φύσεως εξοπλισμό του Ιδρύματος, 
γ. Για την οργάνωση της υποδομής της Βιβλιοθήκης, 
δ. Για την οργάνωση εορτών και πάσης φύσεως εκδηλώσεων, 
ε. Για την ολοκλήρωση των χώρων εγκαταστάσεων του Ιδρύματος, 
στ. Για την προσφορά βραβείων και υποτροφιών στα αριστούχα νε¬ 
αρά μέλη της ενορίας. 

ζ. Για την συντήρηση της «Στέγης Προστασίας Γερόντων», 
η. Στην συντήρηση της σχολής μουσικής του Ιδρύματος, 
θ. Για την έκδοση του περιοδικού του Ιδρύματος και 
ι. Για την συντήρηση και βελτίωση γενικότερης λειτουργίας του Ιδρύ¬ 
ματος. 

Άρθρο 14ο 

Εορτή Εκκλησιαστικού Ιδρύματος 

Το Εκλησιαστικό Ίδρυμα τελεί υπό την προστασία των «Άγιων Πέ¬ 
ντε Μαρτύρων» (Ευστρατίου, Αυξεντίου, Ευγενίου, Μαρδαρίου και Ορέ- 
στου), την σεπτή μνήμη των οποίων, εορτάζουμε την 13η Δεκεμβρίου 
κάθε έτους. ' 


Άρθρο 15ο 
Δωρηταί, Ευεργέται 

Το Διοικητικό Συμβούλιο του Ιδρύματος κρίνοντας και αποφασίζο¬ 
ντας ομοφώνως, ανακηρύσσει Ευεργέτες, Δωρητές και Μεγάλους Ευερ¬ 
γέτες, εν ζωή ή μετά θάνατον. 

Άρθρο 16ο 

Τροποποίηση του καταστατικού 

Το παρόν καταστατικό είναι δυνατόν να τροποποιηθεί ύστερα από 
απόφαση του Διοικητικού Συμβουλίου, που λαμβάνεται με την αυξη¬ 
μένη πλειοψηφία του άρθρου 11 του παρόντος καταστατικού, η κάθε δε 
τροποποίησή του, ισχύει μετά την έγκρισή της από τον Σεβασμιώτατο 
Μητροπολίτη Κασσανδρείας και τη δημοσίευση αυτής στο Φύλλο Εφη¬ 
μερίδας της Κυβερνήσεως και το περιοδικό «ΕΚΚΛΗΣΙΑ». 

Άρθρο 17ο 

Ισχύς του καταστατικού 

Το παρόν καταστατικό ισχύει από τη δημοσίευσή του στο Φύλλο 
Εφημερίδας της Κυβερνήσεως και το Περιοδικό «ΕΚΚΛΗΣΙΑ». 

Πολύγυρος, 14 Φεβρουάριου 1991 

Ο Μητροπολίτης 
(Ό Κασσανδρείας ΣΥΝΕΣΙΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στη 47714/21.8.1990 απόφαση Υπουργού Εσωτερικών, που δη- 
μοσιεύθηκε στο ΦΕΚ 529/21.8.1990 (τεύχος Β') με την οποία πολι- 
τογραφήθηκε Ελληνίδα υπήκοος η αλλογενής αλλοδαπή ΜΠΑΤΚΟ-Α- 
ΛΑΦΟΓΙΑΝΝΗ Μόνικα του Αέσεκ συζ. Σωτηρίου-Βασιλείου ΑΛΑ- 
ΦΟΓΙΑΝΝΗ διορθώνεται το εσφαλμένο «ΒΑΤΚΟ-ΑΛΑΦΟΓΙΑΝΝΗ» 
στο ορθό «ΜΠΑΤΚΟ-ΑΛΑΦΟΓΙΑΝΝΗ». 

(Από το Υπουργείο Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


